કેપટાઉન: ભારતીય કેપ્ટન વિરાટ કોહલીએ ટીમના સાઉથ આફ્રિકા પ્રવાસ પહેલા પ્રેક્ટિસ મેચ ન રમવાના નિર્ણયને યોગ્ય ગણાવ્યો છે. કોહલીએ કહ્યું કે, પ્રેક્ટિસ મેચમાં મળનારી પિચ ન્યૂ લેન્ડ્સમાં શરૂઆતી ટેસ્ટની પિચની સરખામણીમાં 15 ટકા પણ સમાન હોતી નથી. કોહલીએ પ્રેક્ટિસ સેશન પહેલા મીડિયાને જણાવ્યું કે, ‘તમે ક્યારેય એ વાત અંગે સુનિશ્ચિત હોતા નથી કે, તમને સારી મેચ મળશે કે નહીં. આના કરતા તમે અભ્યાસ સત્ર રમાડી શકો છો, જેના પર અમારો કન્ટ્રોલ હોય છે.’